NARIADENIE KOMISIE (ES) č. 228/2005
z 10. februára 2005,
ktorým sa opravuje nariadenie (ES) č. 115/2005, ktoré sa vzťahuje na otvorenie výberového konania o náhradách za vývoz mäkkej pšenice do niektorých tretích krajín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003, ktoré sa vzťahuje na spoločnú organizáciu trhu v sektore obilnín (1), a najmä na jeho článok 13 ods. 3 prvý pododsek,
keďže:
(1)
Nariadenie Komisie (ES) č. 115/2005 (2) otvorilo výberové konanie o náhradách za vývoz mäkkej pšenice do niektorých tretích krajín.
(2)
Kontrola potvrdila, že v dôsledku chyby ustanovenia v uvedenom nariadení týkajúce sa krajín, ktoré nebudú zahrnuté do výberového konania, nie sú totožné s ustanoveniami, ktoré boli schválené hlasovaním v riadiacom výbore. Preto je potrebné uvedené nariadenie opraviť,
PRIJALA TOTO NARIADENIE:
Článok 1
Článok 1 ods. 2 nariadenia (ES) č. 115/2005 sa nahrádza takto:
„2. Toto výberové konanie sa vzťahuje na mäkkú pšenicu, ktorá sa bude vyvážať do tretích krajín okrem Albánska, Bosny a Hercegoviny, Bulharska, Bývalej juhoslovanskej republiky Macedónsko, Chorvátska, Lichtenštajnska, Rumunska, Srbska a Čiernej Hory (3) a Švajčiarska.“
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. februára 2005.